**MINISTERUL FINANȚELOR**

**Agenția Națională de Administrare Fiscală**

**Direcția Generală Regională a Finanțelor Publice Cluj-Napoca**

**Serviciul Îndrumare, Asistență și Servicii Contribuabili**

**Nr. CJR\_DEC\_13285/09.12.2024**

Către : Direcția Generală Regională a Finanțelor Publice Cluj-Napoca

Compartimentul de Comunicare, Relații Publice și Mass Media

În atenţia : Domnului Radu Alin, consilier superior

Ref. : Adresa nr. CJR-DGR 18641/06.09.2019

De la : Direcția Generală Regională a Finanțelor Publice Cluj- Napoca

Serviciul Îndrumare, Asistență și Servicii Contribuabili

Stimate domn,

Urmare adresei Dvs. nr. CJR-DGR 18641/06.09.2019, vă transmitem alăturat modificări legislative cu caracter general și specific, pe diferite tipuri de activități, publicate în Monitorul Oficial, în luna **noiembrie** 2024:

**1. [Ordinul ministrului finanțelor nr.](file:///E:/ASISTENTA%20CONTRIBUABILI%202024/LUCRARI%20DANA%202024/raportare%20Alin%20Radu%20%20noutati%20legis%20lunar%20pana%20in%2010-%20Simona/NOV2024%20-/BI/BIF%2028.10-1.11%20-%202.html" \l "6437)****[6.437/2024](file:///E:/ASISTENTA%20CONTRIBUABILI%202024/LUCRARI%20DANA%202024/raportare%20Alin%20Radu%20%20noutati%20legis%20lunar%20pana%20in%2010-%20Simona/NOV2024%20-/BI/BIF%2028.10-1.11%20-%202.html" \l "6437) privind prospectul de emisiune a titlurilor de stat destinate populației, prin intermediul unităților operative ale Trezoreriei Statului și prin subunitățile poștale din rețeaua Companiei Naționale „Poșta Română” — S.A., în cadrul Programului Tezaur, în perioada noiembrie—decembrie 2024 (Monitorul Oficial nr. 1096 din 01 noiembrie 2024)**

* aprobă prospectul de emisiune a titlurilor de stat destinate populației, prin intermediul unităților operative ale Trezoreriei Statului și prin subunitățile poștale din rețeaua Companiei Naționale „Poșta Română” — S.A., în cadrul Programului Tezaur, în perioada noiembrie—decembrie 2024, prevăzut în anexa la ordin
* reglementează că veniturile realizate de persoanele fizice rezidente din subscrierea și deținerea titlurilor de stat nu sunt venituri impozabile, în conformitate cu prevederile art. 93 alin. (1) lit. a) din Legea nr. 227/2015 privind Codul fiscal, cu modificările și completările ulterioare.

**2.  Ordin al ministrului finanțelor nr. 6.438/2024 pentru modificarea și completarea Procedurii de anulare a unor obligații bugetare, aprobată prin Ordinul ministrului finanțelor nr. 5.521/2024 (Monitorul Oficial nr. 1099 din 4 noiembrie 2024)**

* Modifică și completează Procedura de anulare a unor obligații bugetare, aprobată prin Ordinul ministrului finanțelor nr. 5.521/2024, cu modificările și completările ulterioare, după cum urmează:

- se introduce un nou alineat la art. 3¹, alin. (10), care prevede că, în cazul în care se sting integral obligațiile bugetare principale individualizate în decizii de impunere emise ca urmare a unui control fiscal în derulare la data de 6 septembrie 2024 sau decizii de impunere din oficiu a veniturilor persoanelor fizice pe anii 2019 și 2020, acestea se restituie potrivit dispozițiilor Legii nr. 207/2015, cu modificările și completările ulterioare;

 - se introduce un nou alineat la art. 4¹, alin. (3), cu privire la analiza din perspectiva stabilirii plafonului prevăzut la art. XVI din Ordonanța de urgență a Guvernului nr. 107/2024 pentru obligațiile bugetare principale aferente perioadelor fiscale de până la 31 august 2024 inclusiv, stabilite de către organul fiscal central prin decizii de impunere pe codul numeric personal;

 - se introduce un nou alineat la art. 4¹, alin. (6), care prevede că, în cazul în care, la data eliberării certificatului de atestare fiscală, procentul de anulare a obligațiilor bugetare principale restante la data de 31 august 2024 era de 50%, iar ulterior, până la data depunerii cererii de anulare, dar nu mai târziu de data de 25 noiembrie 2024 inclusiv, se stabilesc noi obligații fiscale principale și/sau se primesc noi titluri executorii transmise spre recuperare organelor fiscale, care modifică procentul de anulare la 25%, pentru acordarea anulării unor obligații bugetare potrivit art. XVI din ordonanța de urgență, debitorii trebuie să achite 75% din noul cuantum total al obligațiile bugetare principale;

 - se introduce un nou alineat la art. 4¹, alin. (7), care prevede că, în situația în care a fost comunicată o decizie de impunere până la data depunerii cererii de anulare, dar nu mai târziu de data de 25 noiembrie 2024 inclusiv, iar termenul de plată a obligațiilor stabilite prin aceasta se împlinește după această dată, aceste obligații bugetare se iau în considerare la stabilirea plafonului prevăzut la art. XVI din ordonanța de urgență, împreună cu alte obligații bugetare restante la data de 31 august 2024, iar anularea procentului aferent și a accesoriilor se realizează numai dacă:

a) pentru obligațiile bugetare restante la data depunerii cererii de anulare, dar nu mai târziu de 25 noiembrie 2024, debitorul achită aceste obligații până la data depunerii cererii de anulare;

b) pentru obligațiile bugetare principale stabilite prin decizie de impunere comunicată până la data depunerii cererii, debitorului i se sting aceste obligații în termenul prevăzut la art. 156 alin. (1) din Codul de procedură fiscală și acesta depune cererea de anulare în termen de 90 de zile de la data emiterii deciziei de impunere;

 - se introduce un nou articol, art. 6¹, cu privire la anularea obligațiilor bugetare în cazul persoanelor pentru care s-a atras răspunderea potrivit legislației insolvenței;

- se introduce un nou alineat la art. 8, alin. (8), care prevede că, în situația în care documentele care stau la baza anulării unor obligații bugetare nu se pot edita din sistemele informatice, organele fiscale pot întocmi aceste documente în format hârtie, urmând ca prin intermediul aplicației informatice să se opereze scăderea din evidență a obligațiilor bugetare în baza deciziilor de anulare aprobate de către conducătorul organului fiscal, iar ulterior aceste decizii se comunică debitorilor.

**3.Ordonanța de urgență nr. 129/2024 privind modificarea și completarea Ordonanței de urgență a Guvernului nr. 41/2022 pentru instituirea Sistemului național privind monitorizarea transporturilor rutiere de bunuri RO e-Transport și de abrogare a art. XXVIII din Ordonanța de urgență a Guvernului nr. 130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative (Monitorul Oficial nr. 1124 din 11 noiembrie 2024)**

Principalele modificări aduse Ordonanței de urgență a Guvernului nr. 41/2022:

* Prevede că prin excepție de la prevederile art.11 alin. (3), denumirea, caracteristicile, cantitățile și contravaloarea bunurilor transportate pot fi modificate după expirarea termenului de valabilitate a codului UIT, până cel mai târziu la data de 25 a lunii următoare celei în care s-a finalizat transportul de bunuri.
* Prevede că această operațiune de modificare a datelor reprezintă informație referitoare la profilele de risc specifice contribuabililor persoane fizice și juridice, conform prevederilor Ordonanței de urgență a Guvernului nr. 116/2023 privind unele măsuri pentru gestionarea și evidențierea veniturilor curente ale bugetului public prin implementarea unor proiecte de digitalizare, cu modificările ulterioare.
* Au fost aduse modificări cu privire la aplicarea sancțiunii complementare a confiscării contravalorii bunurilor în cazul contravenției din categoria celor prevăzute la art. 13^1 alin.(1) lit.a) și b) din OUG nr.41/2022, instituindu-se un sistem gradual de aplicare a acesteia, astfel:

- la prima sancțiune se aplică numai amenda, fără a se aplica sancțiunea complementară;

- în situația în care, în termen de maximum 12 luni de la prima sancționare a faptei, operatorul economic săvârșește a doua contravenție din categoria celor prevăzute la alin. (1) lit. a) și b), pentru care a fost sancționat, contravenția se sancționează cu amendă de la 10.000 de lei la 50.000 de lei în cazul persoanelor fizice sau cu amendă de la 20.000 de lei la 100.000 de lei în cazul persoanelor juridice, precum și cu confiscarea a 15% din contravaloarea bunurilor nedeclarate;

- în situația în care operatorul economic săvârșește a treia contravenție din categoria celor prevăzute la alin. (1) lit. a) și b), pentru care a fost sancționat, contravenția se sancționează cu amendă de la 10.000 de lei la 50.000 de lei în cazul persoanelor fizice sau cu amendă de la 20.000 de lei la 100.000 de lei în cazul persoanelor juridice, precum și cu confiscarea a 50% din contravaloarea bunurilor nedeclarate;

- începând cu săvârșirea celei de-a patra contravenții din categoria celor prevăzute la alin. (1) lit. a) și b), pentru care operatorul economic a fost sancționat, contravenția se sancționează cu amendă de la 10.000 de lei la 50.000 de lei în cazul persoanelor fizice sau cu amendă de la 20.000 de lei la 100.000 de lei în cazul persoanelor juridice, precum și cu confiscarea a 100% din contravaloarea bunurilor nedeclarate;

- în situația în care, într-un termen mai mare de 12 luni de la prima sancționare a faptei, operatorul economic săvârșește a doua contravenție din categoria celor prevăzute la alin. (1) lit. a) și b), pentru care a fost sancționat, contravenția se sancționează cu amendă de la 10.000 de lei la 50.000 de lei în cazul persoanelor fizice sau cu amendă de la 20.000 de lei la 100.000 de lei în cazul persoanelor juridice. Prevederile art. 131 alin. (5), (6) și (7) se aplică în mod corespunzător.

* Se instituie registrul electronic de evidență centralizată a sancțiunilor aplicate potrivit dispozițiilor OUG nr.41/2022;
* Procedura prin care persoanele care constată și aplică sancțiunile accesează registrul electronic se stabilește prin ordin comun al președintelui Agenției Naționale de Administrare Fiscală, al președintelui Autorității Vamale Române și al ministrului afacerilor interne, ordin care se emite în termen de 30 de zile de la data intrării în vigoare a OUG nr.129/2024;.
* Se suspendă, până la data de 31 martie 2025, aplicarea dispozițiilor art. 13^1 alin. (1) lit. e) și alin. (3) din OUG nr. 41/2022, pentru săvârșirea faptei prevăzute la art. 13^1 alin. (1) lit. e) din aceeași ordonanță de urgență.

**4. Ordonanța de urgență nr. 128/2024 pentru modificarea și completarea Legii nr. 227/2015 privind Codul fiscal și măsuri specifice pentru digitalizare, precum și pentru modificarea și completarea unor acte normative (Monitorul Oficial nr. 1125 din 11 noiembrie 2024)**

Modifică și completează  următoarele acte normative:

**I. Legea nr. 227/2015 privind Codul fiscal, cu modificările și completările ulterioare**

 Principalele modificări:

***ü Impozit pe venit***

- începând cu data de 1 ianuarie 2025 se elimină obligația de a depune în anul curent *Declarația unică privind impozitul pe venit și contribuțiile sociale datorate de persoanele fizice*pentru declararea venitului estimat (Cap. II), capitolul privind veniturile estimate, precum și pentru toate celelalte situații în care intervin modificări/recalculări/rectificări ale acestora;

- contribuabilii care obțin venituri din cedarea folosinței bunurilor din patrimoniul personal, altele decât veniturile din arendare și cele din închirierea în scop turistic a camerelor situate în locuințe proprietate personală, au obligația înregistrării contractului încheiat între părți, precum și a modificărilor survenite ulterior, în termen de cel mult 30 de zile de la încheierea/producerea modificării acestuia, la organul fiscal competent. În situația în care bunul este deținut în comun, prin contractul de închiriere sau, după caz, prin actul de modificare a acestuia, se desemnează proprietarul, uzufructuarul sau alt deținător legal care îndeplinește obligația înregistrării contractului încheiat între părți

Procedura de aplicare se stabilește prin ordin al președintelui Agenției Naționale de Administrare Fiscală.

- modifică prevederile art. 85, în sensul că contribuabilii care obțin venituri din cedarea folosinței bunurilor au obligația să completeze, să depună Declarația unică privind impozitul pe venit și contribuțiile sociale datorate de persoanele fizice, până la termenul legal de depunere, respectiv până la data de 25 mai inclusiv a anului următor celui de realizare a veniturilor. Plata impozitului anual datorat, în cotă de 10% asupra normei anuale de venit/normei anuale de venit ajustate/venitului anual, se efectuează la bugetul de stat până la data de 25 mai inclusiv a anului următor celui de realizare a veniturilor;

- modifică prevederile art. 87, în sensul că contribuabilii care obțin venituri din închirierea în scop turistic au obligația să completeze, să depună Declarația unică privind impozitul pe venit și contribuțiile sociale datorate de persoanele fizice, până la termenul legal de depunere, respectiv până la data de 25 mai inclusiv a anului următor celui de realizare a veniturilor. Plata impozitului anul datorat, în cotă de 10% asupra venitului net anual determinat în sistem real, pe baza datelor din contabilitate, se efectuează la bugetul de stat până la data de 25 mai inclusiv a anului următor celui de realizare a veniturilor;

- modifică prevederile art. 107, în sensul că contribuabilii care desfășoară o activitate agricolă pentru care venitul se determină pe baza normei anuale de venit, au obligația de a depune anual, pentru veniturile anului anterior, Declarația unică privind impozitul pe venit și contribuțiile sociale datorate de persoanele fizice la organul fiscal competent, până la termenul legal de depunere, respectiv 25 mai a anului următor celui de realizare a venitului. Informaţiile cuprinse în declaraţie vizează veniturile realizate în anul anterior, corespunzător suprafeţelor cultivate, din creșterea și exploatarea animalelor/familiilor de albine deținute de către contribuabili/asocieri fără personalitate juridică la data de 25 mai, inclusiv, a anului de realizare a venitului. Modificarea pe parcursul anului de realizare a venitului, oricând, înainte sau după data de 25 mai, a structurii suprafețelor destinate producției agricole vegetale, cultivate, a numărului de capete de animale/familii de albine deținute de contribuabili/asocieri fără personalitate juridică, nu conduce la recalcularea normei anuale de venit;

- abrogă articolele 120 și 120¹;

- modifică prevederile art. 122, în sensul că, contribuabilii care obțin venituri din activități independente, drepturi de proprietate intelectuală, cedarea folosinței bunurilor, investiții, activități agricole,silvicultură și piscicultură și venituri din alte surse au obligația depunerii Declarației unice privind impozitul pe venit și contribuțiile sociale la organul fiscal competent, pentru fiecare an fiscal, la organul fiscal competent, până la data de 25 mai inclusiv a anului următor celui de realizare a veniturilor;

- prevederile art. 83 alin. (6) referitoare la desemnarea proprietarului, uzufructuarului sau altui deținător legal care îndeplinește obligația de înregistrare a contractului de închiriere nu se aplică în cazul contractelor de închiriere, aflate în derulare la data de 1 ianuarie 2025, precum și în cazul actelor de modificare a acestora, înregistrate la organul fiscal anterior acestei date.

În cazul contribuabililor care au exprimat opțiunea de determinare a veniturilor în sistem real, pe baza datelor din contabilitate, anterior anului 2025, perioada în care aplică determinarea venitului net în sistem real se calculează conform regulilor în vigoare la data exprimării opțiunii și se consideră reînnoită pentru o nouă perioadă de 2 ani fiscali consecutivi dacă contribuabilul nu solicită revenirea la sistemul anterior. Pentru a reveni la sistemul anterior, contribuabilul completează corespunzător Declarația unică privind impozitul pe venit și contribuțiile sociale datorate de persoanele fizice, aferentă veniturilor realizate în anul următor expirării perioadei de 2 ani, și depune formularul la organul fiscal competent, până la termenul legal de depunere prevăzut la **art. 122 alin. (3)**

***ü Contribuții sociale obligatorii***

***-***elimină obligația de stabilire și declarare a contribuției de asigurări sociale și a contribuției de asigurări sociale de sănătate, după caz, aferente veniturilor estimate obținute din activităţi independente, din drepturi de proprietate intelectuală, din asocierea cu o persoană juridică, contribuabil potrivit titlului II sau titlului III din Codul fiscal, din cedarea folosinţei bunurilor, din activităţi agricole, silvicultură şi piscicultură, din investiţii și din alte surse;

- elimină obligația de declarare în termen de 30 de zile de la data la care a intervenit evenimentul a contribuției de asigurări sociale și a contribuției de asigurări sociale de sănătate în cazul contribuabilor care în cursul anului fiscal încep activitatea/să realizeze venituri din cele mai sus menționate, pentru care se datorează aceste contribuții, precum și în cazul celor care intră în suspendare temporară a activității potrivit legislației în materie ori își încetează activitatea;

- persoanele fizice care datorează contribuția de asigurări sociale și contribuția de asigurări sociale de sănătate, după caz, pentru venituri de natura celor mai sus menționate, stabilesc și declară aceste contribuții prin Declarația unică privind impozitul pe venit și contribuțiile sociale datorate de persoanele fizice, până la data de 25 mai inclusiv a anului următor celui de realizare a veniturilor. Fac excepție persoanele fizice pentru care aceste contribuții au fost calculate, reținute, plătite și declarate de către plătitorul de venit și venitul anual realizat, cumulat din una sau mai multe surse și/sau categorii de venit, se încadrează în același plafon pentru care s-a aplicat reținerea la sursă;

- modifică prevederile art. 174, alin. (2), în sensul că, persoanele fizice care, în anul fiscal pentru care au obligația depunerii Declarației unice, au desfășurat activități independente pentru care venitul se determină în sistem real, și au înregistrat pierdere fiscală sau un venit net anual egal cu zero, nu datorează contribuția de asigurări sociale de sănătate, respectiv diferența de contribuție de asigurări sociale de sănătate și pot opta pentru plata acesteia;

- modifică prevederile art. 180, în sensul că, în cazul persoanelor fizice care încep în cursul anului fiscal să desfășoare activități independente, altele decât cele din contracte sportive, precum și în cazul celor care au înregistrat pierdere fiscală în anul fiscal anterior sau un venit net anual egal cu zero pot opta în anul curent pentru plata contribuției de asigurări sociale de sănătate;

- persoanele fizice care optează în cursul anului pentru plata contribuției de asigurări sociale de sănătate datorează această contribuție la o bază de calcul egală cu 6 salarii minime brute pe țară în vigoare la data de 1 ianuarie a anului pentru care se datorează contribuția, indiferent de data la care exercită opțiunea;

- modifică data de referință pentru salariul minim brut pe țară stabilit prin Hotărâre a Guvernului avut în vedere la verificarea încadrării veniturilor extrasariale în plafoanele anuale, precum şi la stabilirea bazei anuale de calcul al contribuției de asigurări sociale și al contribuției de asigurări sociale de sănătate, în sensul în care salariul minim brut pe țară este cel în vigoare la data de 1 ianuarie a anului de realizare a venitului;

- introduce la art. 180, noi prevederi referitoare la persoanele fizice care optează în anul curent pentru plata contribuției de asigurări sociale de sănătate, iar în cursul aceluiași an, ulterior exprimării opțiunii, se încadrează în categoriile de persoane exceptate de la plata contribuției potrivit prevederilor Codului fiscal, contribuția de asigurări sociale de sănătate datorată ca urmare a exprimării opțiunii nu se recalculează. Totodată, în situația în care persoanele fizice au optat pentru plata contribuţiei de asigurări sociale de sănătate şi încep, în cursul aceluiași an fiscal în care au exercitat opțiunea, să realizeze venituri din cele prevăzute la art. 155 alin. (1) lit. b) - h) din Codul fiscal, contribuţia datorată ca urmare a exercitării opțiunii, pentru anul în care au fost realizate veniturile, este luată în calcul la stabilirea contribuţiei anuale datorată pentru veniturile realizate;

- introduce la Titlul V ***- Contribuții sociale obligatorii din Codul fiscal,*** un nou capitol, capitolul X - Dispoziții tranzitorii, art. 220⁸ care prevede că, pentru veniturile realizate în anul fiscal 2024, obligațiile fiscale sunt cele în vigoare la data realizării venitului, iar în cazul persoanelor fizice care au optat pentru plata contribuției de asigurări sociale de sănătate în cursul anului 2024, obligațiile fiscale sunt cele în vigoare în anul 2024;

 ü stabilește că, începând cu veniturile aferente anului 2025,… deci in 2026…. Agenţia Naţională de Administrare Fiscală transmite contribuabilului declaraţia unică privind impozitul pe venit şi contribuţiile sociale datorate de persoanele fizice, precompletată cu datele privind veniturile realizate și impozitul pe venit datorat, baza de calcul al contribuției de asigurări sociale și al contribuției de asigurări sociale de sănătate, precum și cuantumul contribuțiilor datorate, pentru anul de realizare a venitului, conform informațiilor disponibile în bazele de date;

ü prevede că procedura de precompletare a Declarației unice se aprobă prin ordin al președintelui Agenției Naționale de Administrare Fiscală, care se emite în termen de 180 de zile de la data publicării în Monitorul Oficial al României, Partea I, a OUG nr.128/2024;

**II. Ordonanța de urgență a Guvernului nr. 107/2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul general consolidat al României în anul 2024, precum și pentru modificarea și completarea unor acte normative**

1. La articolul I, după alineatul (8) se introduce un nou alineat, alin. (9), cu următorul cuprins: ”(9) Prevederile prezentului articol și ale art. II-XV se aplică în mod corespunzător și pentru penalitățile calculate potrivit art. 5 alin. (3) din Legea nr. 35/1994 privind timbrul literar, cinematografic, teatral, muzical, folcloric, al artelor plastice, al arhitecturii și de divertisment, republicată, datorate pentru achitarea cu întârziere a timbrelor reglementate de această lege și stabilite de către organele de inspecție economico-financiară prin dispoziții obligatorii.”

**5. Hotărârea nr. 1.393/2024 pentru modificarea și completarea Normelor metodologice de aplicare a Legii nr. 227/2015 privind Codul fiscal, aprobate prin Hotărârea Guvernului nr. 1/2016, precum și pentru modificarea art. 9 alin. (1) din Hotărârea Guvernului nr. 1.342/2024 privind aprobarea schemei „Ajutor de minimis pentru aplicarea Programului de susținere a producției de legume cultivate în spații protejate”, pentru perioada 2024—2025 (Monitorul Oficial nr. 1125 din 11 noiembrie 2024)**

Principalele modificări:

**Impozitul minim**

     • Au fost stabilite anumite reguli pentru determinarea impozitului minim pe cifra de afaceri și a impozitului suplimentar pentru persoanele juridice care desfăşoară activităţi în sectoarele petrol şi gaze naturale;

    • Sunt prezentate  3 exemple de calcul referitoare la determinarea impozitului minim pe cifra de afaceri și a impozitului pe profit;

**Impozitul pe veniturile microîntreprinderilor**

  • Prevede că pentru aplicarea sistemului de impozitare pe veniturile microîntreprinderilor, potrivit prevederilor art. 47 alin. (1) din Codul fiscal, o persoană juridică română cu asociați/acționari care dețin, în mod direct sau indirect, 25% sau mai puțin de 25% din valoarea/numărul titlurilor sale de participare sau a/al drepturilor de vot verifică, la data de 31 decembrie a anului fiscal precedent, condițiile prevăzute la art. 47 alin. (1) lit. c)-g) și i) din Codul fiscal, coroborate, după caz, cu cele prevăzute la alin. (1^1) al aceluiași articol. Pentru asociații/acționarii persoanei juridice respective, procentul de deținere din valoarea/numărul titlurilor de participare sau a/al drepturilor de vot se calculează pe baza deținerilor existente la data de 31 decembrie a anului fiscal precedent.

     • Prevede că deținerea indirectă se referă la situația în care o persoană deține o cotă-parte din capitalul social sau din totalul drepturilor de vot la o persoană juridică, prin intermediul unei alte persoane juridice la care persoana respectivă deține titluri de participare sau drepturi de vot. Deținerea indirectă se calculează prin înmulțirea procentelor deținerilor, începând cu procentul deținerii sale directe la prima persoană juridică română deținută și continuând cu procentele de deținere, pe lanțul de persoane juridice, până la cea pentru care se verifică statutul de microîntreprindere. Prevederile art. 47 alin. (1^1) din Codul fiscal sunt aplicabile dacă procentul deținerii indirecte, astfel calculat, este de peste 25% sau dacă rezultatul însumării procentelor de deținere directă și indirectă este de peste 25%.

     • Prevede că în aplicarea prevederilor art. 47 alin. (1^1) lit. d) din Codul fiscal, se au în vedere următoarele:

a) activitățile economice desfășurate de persoane fizice autorizate/întreprinderi individuale/întreprinderi familiale/altă formă de organizare, fără personalitate juridică, autorizată potrivit legilor în vigoare, includ activități de comerț, prestări servicii, activități specifice profesiilor liberale, realizate în mod individual și/sau într-o formă de asociere, precum și activități adiacente, vizate de titlul IV din Codul fiscal;

b) veniturile persoanei fizice autorizate/întreprinderii individuale/întreprinderii familiale/altei forme de organizare a unei activități economice fără personalitate juridică, autorizată potrivit legilor în vigoare, care se cumulează cu cele realizate de persoana juridică română/alte întreprinderi legate, sunt cele prevăzute la art. 53 din Codul fiscal, încasate și înregistrate în registrul-jurnal de încasări și plăți, potrivit reglementărilor contabile aplicabile.

     • Prevede că pentru aplicarea în anul fiscal N a sistemului de impozitare pe veniturile microîntreprinderilor, în ceea ce privește îndeplinirea condiției prevăzute la art. 47 alin. (1) lit. i) din Codul fiscal, referirea la situațiile financiare anuale vizează doar persoana juridică română care nu a depus situațiile financiare corespunzătoare exercițiului financiar al anului N – 2 și/sau cele corespunzătoare anilor anteriori anului N – 2 din perioada de existență a persoanei juridice române respective

    • Reglementează că în cursul anului fiscal N, prevederile art. 52 alin. (2) din Codul fiscal se aplică prin referință la situațiile financiare anuale pentru exercițiul financiar N – 1 și la termenul de depunere la organele fiscale competente, conform Legii contabilității nr. 82/1991, republicată, cu modificările și completările ulterioare.

**Accize și alte taxe speciale**

     • La punctul 30, după alineatul (3) se introduce un nou alineat, alin. (3^1), care prevede că în aplicarea prevederilor art. 364 alin. (2) din Codul fiscal, antrepozitarii autorizați pentru producția de tutun prelucrat, astfel cum este definit la art. 354 din Codul fiscal, pot desfășura în antrepozitul fiscal de producție activitatea de producție a produselor supuse accizelor nearmonizate prevăzute la art. 439 alin. (2) lit. c) din Codul fiscal.

    • La punctul 30, alineatele (4) și (5) se modifică și vor avea următorul cuprins:

” (4) Antrepozitarul autorizat care intenționează să desfășoare în antrepozitul fiscal de producție și activități de producție prevăzute la alin. (3) și (3^1) anunță în scris această intenție la autoritatea vamală teritorială și depune la această autoritate manualul de procedură corespunzător produselor neaccizabile și produselor supuse accizelor nearmonizate prevăzute la art. 439 alin. (2) lit. c) din Codul fiscal, pe care intenționează să le realizeze în antrepozitul fiscal de producție pe care îl deține.

(5) În antrepozitul fiscal de producție este permisă desfășurarea tuturor activităților care fac parte din procesul de producție a produselor accizabile înscrise în autorizația de antrepozit fiscal, inclusiv a activităților prevăzute la alin. (3) și (3^1), începând cu procesarea materiilor prime până la realizarea produsului finit, așa cum este acesta descris în manualul de procedură, depus la momentul autorizării antrepozitului fiscal de producție sau la momentul în care antrepozitarul autorizat a anunțat că intenționează să desfășoare în antrepozitul fiscal de producție și activități de producție prevăzute la alin. (3) și (3^1)”

6**. Ordinul ministrului afacerilor externe nr. 2412/2024 privind suspendarea aplicării prevederilor Convenției dintre Guvernul României și Guvernul Republicii Belarus pentru evitarea dublei impuneri și prevenirea evaziunii fiscale cu privire la impozitele pe venit și pe capital și a Protocolului anexat, semnate la București la 22 iulie 1997 (Monitorul Oficial nr. 1126 din 12 noiembrie 2024)**

Ø Prevede că la data de 12 noiembrie 2024 s-a suspendat aplicarea Convenției dintre Guvernul României și Guvernul Republicii Belarus pentru evitarea dublei impuneri și prevenirea evaziunii fiscale cu privire la impozitele pe venit și pe capital și a Protocolului anexat, semnate la București la 22 iulie 1997, ratificate prin Legea nr. 102/1998, publicată în Monitorul Oficial al României, Partea I, nr. 200 din 29 mai 1998.

**7. Ordinul ministrului finanțelor nr. 6545/2024 privind prospectele operațiunilor de preschimbare a titlurilor de stat aferente lunii noiembrie 2024 (Monitorul Oficial nr. 1151 din 18 noiembrie 2024)**

Ø stabilește că regimul fiscal al titlurilor de stat, respectiv prospectul operațiunilor de preschimbare a titlurilor de stat în luna noiembrie 2024, în valoare nominală totală de 200 milioane lei, este reglementat de legislația în vigoare.

**8. Ordinul președintelui Agenției Naționale de Administrare Fiscală nr. 6792/2024 privind modificarea anexei la Ordinul președintelui Agenției Naționale de Administrare Fiscală nr. 3.631/2015 pentru aprobarea competenței teritoriale de administrare (Monitorul Oficial nr. 1151 din 18 noiembrie 2024)**

Ø modifică Anexa la OPANAF nr. 3.631/2015, în sensul că se înlocuiește sintagma „Serviciul Fiscal Municipal” cu sintagma „„Unitatea Fiscală Municipală”, sintagma „Serviciul Fiscal Orășenesc” se înlocuiește cu sintagma „Unitatea Fiscală Orășenească” și sintagma „Biroul Fiscal Comunal” se înlocuiește cu sintagma „Unitatea Fiscală Comunală”.

**9. Ordinul ministrului finanțelor nr. 6531/2024 privind modificarea și completarea Ordinului ministrului finanțelor publice și al ministrului întreprinderilor mici și mijlocii, comerțului și mediului de afaceri nr. 2.225/994/2009 pentru aprobarea Convenției privind implementarea programului „Noua casă” și a Convenției de garantare și pentru reglementarea unor măsuri necesare pentru aplicarea prevederilor art. 10 din anexa nr. 1 la Hotărârea Guvernului nr. 717/2009 privind aprobarea normelor de implementare a programului „Noua casă” (Monitorul Oficial nr. 1155 din 19 noiembrie 2024)**

Ø modifică și completează Ordinul ministrului finanțelor publice și al ministrului întreprinderilor mici și mijlocii, comerțului și mediului de afaceri nr. 2.225/994/2009, după cum urmează:

## - prevede introducerea în anexa nr. 3, la art. 12, a unui nou alineat, alin. (2), în sensul că organele competente ale ANAF transmit Fondului Național de Garantare a Creditelor pentru IMM-uri (FNGCIMM) și Ministerului Finanțelor o adresă privind confirmarea primirii și înregistrării titlului executoriu în evidența fiscală a sumei plătite în contul finanțatorului;

- prevede modificarea art. 5.1.1 din anexa nr. 6, în sensul că, anual, comisionul de gestiune se negociază între Ministerul Finanţelor şi FNGCIMM, iar noul nivel al acestuia se aprobă prin ordin al ministrului finanţelor şi se aplică numai pentru garanţiile aprobate după intrarea în vigoare a noului nivel al comisionului de gestiune.

**4. [Legea nr. 290/2024](file:///E:/ASISTENTA%20CONTRIBUABILI%202024/LUCRARI%20DANA%202024/raportare%20Alin%20Radu%20%20noutati%20legis%20lunar%20pana%20in%2010-%20Simona/NOV2024%20-/BI/Buletin%20informativ%20fiscal%20perioada%2018.11.2024%20-%2022.11.2024.html" \l "L290) pentru modificarea și completarea Legii nr. 227/2015 privind Codul fiscal (Monitorul Oficial nr. 1163 din 21 noiembrie 2024)**

Modifică și completează Legea nr. 227/2015, după cum urmează:

Ø abrogă art. 18² și art. 18 ³;

Ø introduce la art. 25, alin. (4) următoarele cheltuieli nedeductibile:

- impozitul minim pe cifra de afaceri determinat potrivit art. 18¹;

- impozitul specific pe cifra de afaceri determinat conform art. 46¹ și 46²;

Ø introduce după art. 46, un nou titlu, Titlul II¹ care reglementează impozitul suplimentar pentru:

*I. Instituțiile de credit - persoane juridice române și sucursalele din România ale instituțiilor de credit - persoane juridice străine*

Principalele modificări:

Ø  datorează suplimentar impozitului pe profit un impozit specific pe cifra de afaceri calculat prin aplicarea asupra cifrei de afaceri a următoarelor cote de impozitare:

a) 2%, pentru perioada 1 ianuarie 2025—31 decembrie 2025 inclusiv;

b) b) 1%, începând cu data de 1 ianuarie 2026;

Ø  cifra de afaceri cuprinde: a) venituri din dobânzi; b) venituri din dividende; c) venituri din taxe și comisioane; d) câștiguri (pierderi) din derecunoașterea activelor și datoriilor financiare care nu sunt evaluate la valoarea justă prin profit sau pierdere, net; e) câștiguri sau pierderi aferente activelor și datoriilor financiare deținute în vederea tranzacționării, net; f) câștiguri sau pierderi aferente activelor financiare nedestinate tranzacționării, evaluate obligatoriu la valoarea justă prin profit sau pierdere, net; g) câștiguri sau pierderi aferente activelor și datoriilor financiare desemnate ca fiind evaluate la valoarea justă prin profit sau pierdere, net; h) câștiguri sau pierderi din contabilitatea de acoperire, net; i) diferențe de curs de schimb (câștig sau pierdere), net; j) câștiguri sau pierderi din derecunoașterea activelor nefinanciare, net; k) alte venituri din exploatare;

Ø  impozitul pe cifra de afaceri se calculează, se declară și se plătește trimestrial, astfel: a) pentru trimestrele I—III, până la data de 25 inclusiv a lunii următoare trimestrului pentru care se efectuează plata; b) pentru trimestrul IV, până la data de 25 martie inclusiv a anului următor;

Ø  impozitul pe cifra de afaceri se calculează cumulat de la începutul anului fiscal;

Ø  modelul și conținutul declarației impozitului suplimentar se stabilesc prin ordin al președintelui Agenției Naționale de Administrare Fiscală în termen de 60 de zile de la intrarea în vigoare a Legii nr. 290/2024.

*II. Persoanele juridice care desfășoară activități în sectoarele petrol și gaze naturale;*

Principalele modificări:

Ø  stabilește că persoanele juridice române sau străine care în mod individual sau într-o formă de asociere livrează bunuri sau prestează servicii pe teritoriul României în sectoarele petrol și gaze naturale datorează suplimentar impozitului pe profit un impozit specific pe cifra de afaceri, determinat astfel: ICAS = 0,5% x (VT – Vs – I – A);

Ø  impozitul specific pe cifra de afaceri se calculează, se declară și se plătește trimestrial, astfel: a) pentru trimestrele I—III, până la data de 25 inclusiv a lunii următoare trimestrului pentru care se efectuează plata; b) pentru trimestrul IV, până la data depunerii declarației anuale privind impozitul pe profit;

Ø  Contribuabilii care desfășoară exclusiv activități de distribuție/furnizare/transport de energie electrică și gaze naturale și care sunt reglementați/licențiați de Autoritatea Națională de Reglementare în Domeniul Energiei nu intră sub incidența art. 46²;

Ø  Prevederile art. 46² se aplică pentru perioada 1 ianuarie 2025—31 decembrie 2025, iar pentru contribuabilii care intră sub incidența prevederilor art. 16 alin. (5) se aplică pentru perioada cuprinsă între anul fiscal modificat care începe în anul 2025 și anul fiscal modificat care se încheie în anul 2026;

Ø  veniturile obținute de persoane nerezidente din tranzacțiile prevăzute la alin. (1) nu fac parte din domeniul de aplicare a convențiilor de evitare a dublei impuneri încheiate de România cu alt stat;

Ø prevede că modelul și conținutul declarației impozitului specific pe cifra de afaceri se stabilesc prin ordin al președintelui Agenției Naționale de Administrare Fiscală;

Ø stabilește că se vor publica prin ordin al ministrului finanțelor publice instrucțiunile de înregistrare, declarare și plată a impozitului suplimentar, în termen de 30 de zile de la intrarea în vigoare a Legii nr. 290/2024;

Ø prevederile Legii nr. 290/2024 intră în vigoare la data de 1 ianuarie 2025.

**11. Ordonanță de urgență nr. 132/2024 pentru modificarea și completarea Legii nr. 227/2015 privind Codul fiscal și pentru completarea Legii nr. 207/2015 privind Codul de procedură fiscală, precum și pentru modificarea și completarea unor acte normative (Monitorul Oficial nr. 1169 din 22 noiembrie 2024)**

Principalele modificări aduse asupra următoarelor acte normative:

*I. Legea nr.227/2015 privind Codul fiscal*

Ø modifică și completează anexa 1 de la Titlul VIII - Accize și alte taxe speciale cu prevederi care vor intra în vigoare cu data de 01 ianuarie 2025.

*II. Legea nr. 207/2015 privind Codul de procedură fiscală*

Ø introduce la articolul 83, un nou alineat, alin. (4¹), cu următorul cuprins: „(4¹) Organul fiscal central trebuie să înregistreze fiscal la solicitarea unui notar public, în scopul îndeplinirii atribuțiilor prevăzute de lege, o persoană nerezidentă care nu deține cod de identificare fiscală în sensul dispozițiilor art. 82. Procedura de înregistrare fiscală a persoanei nerezidente se aprobă prin ordin al președintelui Agenției Naționale de Administrare Fiscală, pe baza consultării Uniunii Naționale a Notarilor Publici din România”;

Ø în termen de 60 de zile de la data intrării în vigoare a OUG nr.132/2024, Agenția Națională de Administrare Fiscală aprobă ordinul prevăzut la art. 83 alin. (4¹);

Ø dispozițiile noi introduse la art.83 se aplică de la data operaționalizării sistemului în baza Ordinului președintelui Agenției Naționale de Administrare Fiscală. În acest caz, Agenția Națională de Administrare Fiscală informează cu cel puțin 15 zile înainte Uniunea Națională a Notarilor Publici din România cu privire la data de la care sistemul este operațional.

*III. Ordonanța de urgență de Guvernului nr. 107/2024*

Ø termenul de 25 noiembrie 2024 se înlocuiește cu termenul de 19 decembrie 2024 în cuprinsul art. I alin. (4), art. II, art. III alin. (1) lit. a) și b), art. VI alin. (5) lit. c), art. VI alin. (7) lit. b), art. VII alin. (1) și (2), art. XII, precum și art. XVI alin. (1) lit. a) și alin. (2) lit. a);

Ø modifică art. IX în sensul că, anularea dobânzilor, penalităților și a tuturor accesoriilor se acordă dacă cererea de anulare se depune până la data de 19 decembrie 2024 inclusiv și eșalonarea la plată se finalizează până la data depunerii cererii de anulare inclusiv, dar nu mai târziu de data de 19 decembrie 2024 inclusiv;

Ø introduce un nou articol, art. XVI¹, în sensul că, prin excepție de la situația în care debitorul depune toate declaraţiile fiscale, potrivit vectorului fiscal, până la data depunerii cererii de anulare a accesoriilor inclusiv și acesta depune notificare până la data de 25 noiembrie 2024 inclusiv, dar nu depune cererea de anulare până la 19 decembrie 2024 inclusiv și îndeplinește la această dată celelalte condiții prevăzute de art. I—XVI și/sau XVIII, după caz, acesta beneficiază de anularea unor obligații bugetare, prin emiterea, din oficiu, de către organul fiscal a deciziei de anulare a unor obligații bugetare după constatarea îndeplinirii acestor condiții.

Ø stabilește că în cazul în care debitorul depune cererea de anulare a unor obligații bugetare anterior îndeplinirii condițiilor prevăzute de art. I—XVI și/sau XVIII, după caz, pentru care nu a fost emisă decizia de respingere, dar îndeplinește condițiile la data de 19 decembrie 2024 inclusiv, organul fiscal emite decizia de anulare a unor obligații bugetare după constatarea îndeplinirii acestor condiții.

*IV.*

Ø prevede că sumele defalcate din taxa pe valoarea adăugată pentru echilibrarea bugetelor locale prevăzute la art. 16 alin. (1) lit. d) din Ordonanța de urgență a Guvernului nr. 113/2024 cu privire la rectificarea bugetului de stat pe anul 2024, cu modificările ulterioare, rămase nerepartizate la data intrării în vigoare a OUG nr. 132/2024, se alocă pe județe și municipiul București în scopul achitării:

- plăților restante înregistrate în contabilitatea unităților/ subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, la data de 31 octombrie 2024 inclusiv, raportate potrivit legii, rezultate din relații cu furnizorii de bunuri, servicii și lucrări;

- sumelor certe și exigibile datorate de unitățile/ subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat pe baza deconturilor justificative, înregistrate în contabilitate la data de 31 octombrie 2024 inclusiv, pentru acoperirea diferenței dintre prețul reglementat al energiei termice livrate populației și prețul de facturare al energiei termice livrate populației, diminuate cu plățile efectuate la data cererii;

- plăților restante, precum și obligațiilor fiscale care reprezintă condiție de achitare pentru înlesnirea la plată acordată, potrivit legii, către bugetul de stat, bugetul asigurărilor sociale de stat sau bugetele fondurilor speciale, înregistrate în contabilitatea unităților/subdiviziunilor administrativ-teritoriale, inclusiv a instituțiilor publice finanțate integral sau parțial din bugetul local și a spitalelor publice din rețeaua autorităților administrației publice locale, la data de 31 octombrie 2024 inclusiv, raportate potrivit legii, după caz;

Ø stabilește că repartizarea pe județe și municipiul București a sumelor alocate se face în scopul achitării plăților restante și datoriilor, la data de 31 octombrie 2024 inclusiv, înregistrate în contabilitatea unităților/subdiviziunilor administrativ-teritoriale, instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale, reprezentând:

- obligații de plată rezultate din relațiile cu furnizorii de bunuri, servicii și lucrări;

- sume certe și exigibile neachitate de unitățile/subdiviziunile administrativ-teritoriale furnizorilor care prestează serviciul public de producere, transport și distribuție a energiei termice în sistem centralizat pe baza deconturilor justificative, înregistrate în contabilitate la data de 31 octombrie 2024 inclusiv, pentru acoperirea diferenței dintre prețul local al energiei termice facturate populației și prețul de producere, transport, distribuție și furnizare a energiei termice livrate populației, diminuate cu plățile efectuate la data cererii;

- obligații de plată față de bugetul de stat, bugetul asigurărilor sociale de stat sau bugetele fondurilor speciale;

Ø prevede că suma repartizată va fi utilizată exclusiv pentru:

- stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 31 octombrie 2024 inclusiv, către bugetul de stat, bugetul asigurărilor sociale de stat sau bugetele fondurilor speciale ale furnizorilor de bunuri, servicii și lucrări ai unităților/subdiviziunilor administrativteritoriale și instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale;

- stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 31 octombrie 2024 inclusiv, către bugetul de stat, bugetul asigurărilor sociale de stat sau bugetele fondurilor speciale ale furnizorilor care prestează serviciul public de producere, transport și distribuție a energiei termice în sistem centralizat;

- stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată/planul de reorganizare aprobat, potrivit legii, cuprinse în certificatul de atestare fiscală, la data de 31 octombrie 2024 inclusiv, către bugetul de stat, bugetul asigurărilor sociale de stat sau bugetele fondurilor speciale ale furnizorilor de bunuri, servicii și lucrări care au de încasat sume restante de la furnizorii care prestează serviciul public de producere, transport și distribuție a energiei termice în sistem centralizat;

- stingerea obligațiilor fiscale restante, precum și a celor care reprezintă condiție de achitare pentru înlesnirea la plată acordată, potrivit legii, cuprinse în certificatul de atestare fiscală, la data de 31 octombrie 2024 inclusiv, către bugetul de stat, bugetul asigurărilor sociale de stat sau bugetele fondurilor speciale ale unităților/subdiviziunilor administrativ-teritoriale și ale instituțiilor publice finanțate integral sau parțial din bugetul local și spitalelor publice din rețeaua autorităților administrației publice locale.

**12. Ordinul ministrului finanțelor nr. 6557/2024 privind stabilirea procedurii de punere în aplicare a prevederilor art. VIII și IX din Ordonanța de urgență a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea și completarea unor acte normative, precum și pentru prorogarea unor termene (Monitorul Oficial nr. 1172 din 25 noiembrie 2024)**

Ø stabilește procedura de plată eșalonată a sumelor prevăzute prin hotărâri judecătorești, devenite executorii în perioada 1 ianuarie 2024—31 decembrie 2024, având ca obiect acordarea unor drepturi de natură salarială și/sau a unor daune-interese moratorii sub forma dobânzii legale pentru plata eșalonată a sumelor prevăzute în titluri executorii având ca obiect acordarea unor drepturi salariale personalului din aparatul propriu al Ministerului Finanțelor și din instituțiile publice aflate în subordinea acestuia;

Plata acestor sume se realizează astfel:

a) în primul an de la data la care hotărârea judecătorească devine executorie se plătește 5% din valoarea titlului executoriu;

b) în al doilea an de la data la care hotărârea judecătorească devine executorie se plătește 10% din valoarea titlului executoriu;

c) în al treilea an de la data la care hotărârea judecătorească devine executorie se plătește 25% din valoarea titlului executoriu;

d) în al patrulea an de la data la care hotărârea judecătorească devine executorie se plătește 25% din valoarea titlului executoriu;

e) în al cincilea an de la data la care hotărârea judecătorească devine executorie se plătește 35% din valoarea titlului executoriu;

Ø prevede că se aplică și tranșelor neplătite până la data de 31 decembrie 2023 aferente sumelor prevăzute prin hotărâri judecătorești având ca obiect acordarea unor drepturi de natură salarială și/sau a unor daune-interese moratorii sub forma dobânzii legale pentru plata eșalonată a sumelor prevăzute în titluri executorii având ca obiect acordarea unor drepturi salariale stabilite în favoarea personalului, care fac obiectul plății eșalonate, conform legii;

Tranșele aferente acestor sume, se plătesc eșalonat, începând cu anul 2024, astfel:

a) în primul an se plătește 5% din valoarea tranșelor neplătite;

b) în al doilea an se plătește 10% din valoarea tranșelor neplătite;

c) în al treilea an se plătește 25% din valoarea tranșelor neplătite;

d) în al patrulea an se plătește 25% din valoarea tranșelor neplătite;

e) în al cincilea an se plătește 35% din valoarea tranșelor neplătite.

**13. Ordinul ministrului finanțelor nr. 6574/2024 privind prospectele de emisiune a certificatelor de trezorerie cu discont și a obligațiunilor de stat cu cupon denominate în euro aferente lunii noiembrie 2024 (Monitorul Oficial nr. 1178 din 26 noiembrie 2024)**

Ø stabilește că regimul fiscal al titlurilor de stat, respectiv certificate de trezorerie cu discont denominate în euro, este reglementat de legislația în vigoare.

**14. Hotărârea Guvernului nr. 1506/2024 pentru stabilirea salariului de bază minim brut pe țară garantat în plată (Monitorul Oficial nr. 1185 din 28 noiembrie 2024)**

Ø stabilește că,**î**ncepând cu data de 1 ianuarie 2025, salariul de bază minim brut pe țară garantat în plată se stabilește în bani, fără a include sporuri și alte adaosuri, la suma de 4.050 lei lunar, pentru un program normal de lucru în medie de 165,334 ore pe lună, reprezentând 24,496 lei/oră;

Ø abrogă la data de 1 ianuarie 2025 Hotărârea Guvernului nr. 598/2024 pentru stabilirea salariului de bază minim brut pe țară garantat în plată, publicată în Monitorul Oficial al României, Partea I, nr. 529 din 6 iunie 2024.

**15. Ordinul ministrului finanțelor nr. 6581/2024 privind modificarea Ordinului ministrului finanțelor publice nr. 517/2016 pentru aprobarea de proceduri aferente unor module care fac parte din procedura de funcționare a sistemului național de raportare — Forexebug (Monitorul Oficial nr. 1185 din 28 noiembrie 2024)**

Ø modifică Ordinul ministrului finanțelor publice nr. 517/2016 pentru aprobarea de proceduri aferente unor module care fac parte din procedura de funcționare a sistemului național de raportare — Forexebug, respectiv anexa nr. 2, articolul 1 alineatul (4) și articolul 7 alineatul (1) litera h1);

Ø stabilește că prevederile Ordinului ministrului finanțelor nr. 6581/2024 intră în vigoare la data de 1 ianuarie 2024.

**16. Ordinul ministrului finanțelor nr. 6610/2024 privind prospectele de emisiune a certificatelor de trezorerie cu discont și a obligațiunilor de stat de tip benchmark aferente lunii decembrie 2024 (Monitorul Oficial nr. 1197 din 29 noiembrie 2024)**

Ø stabilește că regimul fiscal al titlurilor de stat, respectiv certificate de trezorerie cu discont, este reglementat de legislația în vigoare.

Cu stimă,

**Alin Cristian JUDE Livia Șteopan**

**Director Executiv Colectare Șef serviciu**

Întocmit: Dana Moldovan, consilier superior, Serviciul Îndrumare, Asistență și Servicii Contribuabili D.G.R.F.P. Cluj-Napoca

Adresa: P-ța Avram Iancu nr.19,

Cluj Napoca , C.P. 400089

Tel/fax:0264705628/0264599616

Email: Asistenta.CJ@anaf.ro

www.anaf.ro